- Det er de ikke-troende, som vi ønsker at få fat i. En muslim tror ikke på, at Jesus Kristus er Guds søn. Og det synes jeg selvfølgelig, at han skal, siger Kjeld Sommer til P1 Dokumentar.

En muslim tror ikke på, at Jesus Kristus er Guds søn. Og det synes jeg selvfølgelig, at han skal. Kjeld Sommer, medlem af frikirke

Før i tiden afholdt ægteparret møder med bibellæsning og salmesang på asylcenteret i Tranum 5 km fra Brovst.

Men i dag er det ikke tilladt at holde religiøse aktiviteter på centeret, fortæller netværksmedarbejder på asylcenteret Lene Rauff.

- Når asylansøgere kommer her til Danmark, er der flere, der spørger efter en kirke. Det kan være en frikirke, det kan være en folkekirke, og det kan også være et sted som Fristedet i Brovst. Men som asylcenter er vi religiøst set neutrale, det vil sige, at alle skal kunne bo her, siger Lene Rauff til Dokumentar.

Tusch på lagnerne

I stedet begyndte Anni og Kjeld at invitere asylansøgerne hjem på gården, hvor de bor. Det stod på i to år. Men så blev rammerne på gården for små.